**Zápisnica**

zo Zjazdu ZŠK SR

**Dátum**: 11.06.2022

**Miesto**: Hotel DIXON, Švermova 32, 974 01 Banská Bystrica

**Počet registrovaných delegátov s platným hlasovacím právom: 86**

**Program:**

* + - 1. Otvorenie Zjazdu
			2. Voľba zapisovateľa a voľba komisií (návrhová, mandátna - volebná)
			3. Schválenie programu Zjazdu ZŠK SR
			4. Správa Prezidenta ZŠK SR – Mgr. Juraj Štaudinger
			5. Správa o zasadnutí pracovnej komisie FCI - Mgr. Igor Lengvarský
			6. Správa o skúškovej činnosti – Bc. Jozef Adamuščin
			7. Správa o činnosti Obedience – Ing. Pavel Tamáši
			8. Správa revíznej komisie ZŠK SR – Marián Petrek
			9. Voľba Prezídia ZŠK SR a revíznej komisie
			10. Schválenie kalendára kynologických akcií ZŠK SR na rok 2022
			11. Návrh rozpočtu na rok 2022 – Mgr. Ivan Kočajda
			12. Rôzne
			13. Diskusia
			14. Uznesenia
			15. Záver

**K bodu 1**

Rokovanie Zjazdu otvoril a viedol Mgr. Juraj Štaudinger. Na úvod privítal prítomných delegátov základných organizácií ZŠK SR.

**K bodu 2**

Pred zahájením Zjazdu a v čase hlasovania o bodoch 2. a 3. podľa programu Zjazdu bolo registrovaných 80 zástupcov základných organizácií ZŠK SR s platným hlasovacím právom.

Voľba mandátnej-volebnej komisie: Miloš Hudok - predseda, Igor Sadloň, Miriam Knísová

**Za: 80 Proti: 0 Zdržal sa: 0**

Voľba návrhovej komisie: Dušan Hodas - predseda, Peter Lengvarský, Ingrid Tamášiová

**Za: 80 Proti: 0 Zdržal sa: 0**

Voľba zapisovateľa: Ing. Veronika Babiaková Piatrová

**Za: 80 Proti: 0 Zdržal sa: 0**

**K bodu 3**

Schválenie Programu Zjazdu ZŠK SR.

**Za: 80 Proti: 0 Zdržal sa: 0**

**K bodu 4**

V správe Prezidenta odzneli tieto informácie o:

* Informácia o nákupe kynologických pomôcok
* Poďakovanie reprezentácii za úspešné reprezentovanie na MS WUSV
* Upozornenie na chov a predaj psov bez preukazu pôvodu

Správa tvorí prílohu zápisnice. Prítomní zobrali obsah informácie na vedomie.

**K bodu 5**

Pred prednesením správy pánom Lengvarským vystúpil p. Pavel Tamáši za výcvikovú komisiu. Vo svojom prejave predniesol informácie týkajúce sa pripravovaných vzdelávacích podujatí v jednotlivých krajoch so zameraním na vzdelávanie výcvikárov v základných organizáciách. Prvý seminár sa bude konať v Gäceli (Stredoslovenský kraj) pod vedením p. R.Daneka
(16.-18.9.2022). Pokračovať sa bude na jeseň seminármi pre Východoslovenský a Západoslovenský kraj. Poďakoval reprezentantom za krásne výkony na medzinárodných pretekoch v zahraničí plemien BO, RTW, NO. Uviedol, že model dvoch kvalifikačných pretekov sa osvedčil a bude sa v ňom pokračovať. Na jar sa predpokladá školenie medzinárodných rozhodcov a následne školenie slovenských rozhodcov, pretože sa plánuje vydať revidované verzie skúšobných poriadkov (medzinárodný aj národný SP). V druhej polovici roka 2022 ZŠK plánuje podporiť preteky so zadaním titulu CACIT.

Pán Igor Lengvarský oboznámil prítomných s činnosťou a výsledkami za uplynulý rok. Poďakoval slovenskému tímu za reprezentáciu na Majstrovstvách sveta WUSV 2021. Prítomní zobrali obsah informácie na vedomie.

**K bodu 6**

Správu o skúškovej činnosti predniesol pán Bc. Jozef Adamuščin.

Podľa evidovanej štatistiky bolo uskutočnených 774 skúšok podľa medzinárodného skúšobného poriadku a 567 skúšok podľa národného skúšobného poriadku. Pán Adamuščin podrobnejšie informoval o úspechu reprezentácie na MS WUSV 2021 a vyjadril optimizmus pred tohtoročnými MS WUSV. Správa tvorí prílohu zápisnice. Prítomní zobrali obsah informácie na vedomie.

**K bodu 7**

Správu o činnosti Obedience predniesol Ing. Pavel Tamáši. Konštatoval, že v rokoch 2020-2021 bol počet podujatí ovplyvnený protipandemickými opatreniami v súvislosti s ochorením Covid 19. Informoval o novom skúšobnom poriadku Obedience FCI, ktorý je platný od 01.01.2021 a nových skúšobných pravidlách pre Rally OB v SR. V roku 2021 bolo 9 novo vyškolených stewardov, ale nedostatok rozhodcov stále pretrváva. Predstavil plány na pokračovanie činnosti rozvoja Rally OB, najmä spoluprácu s ostatnými národnými organizáciami, predovšetkým v Rakúsku a Maďarsku. Správa tvorí prílohu zápisnice. Prítomní zobrali obsah informácie na vedomie.

**K bodu 8**

Správu revíznej komisie predniesol pán Marián Petrek. V roku 2021 boli preverené tieto oblasti: účtovníctvo, dokumentácia, pokladnica a bankové účty. Revízna komisia v svojej správe z 16.03.2022 konštatuje, že finančné výkazy, pokladňa a bankové účty sú bez rozdielov, účtovníctvo je vedené v súlade so zákonom o účtovníctve a v súlade so Smernicami a uzneseniami ZŠK SR. Bola vykonaná kontrola činnosti Kancelárie ZŠK SR a komisia konštatuje, že neboli zistené žiadne nedostatky. Správa tvorí prílohu zápisnice. Prítomní zobrali obsah správy na vedomie.

**K bodu 9**

Pred hlasovaním o navrhnutých členoch do Prezídia na ďalšie obdobie sa odprezentovali ďalší 6 účastníci s platným hlasovacím právom. Pred hlasovaním o zastúpení v Prezídiu na ďalšie obdobie bolo spolu v sále prítomných 85 zástupcov základných organizácií ZŠK SR.

Do  Prezídia ZŠK SR na ďalšie obdobie boli navrhnutí:

Mgr. Juraj Štaudinger, Mgr. Ivan Kočajda, Mgr. Igor Lengvarský, Bc. Jozef Adamuščin, Ing. Pavel Tamáši, Štefan Pongrácz a Ing. Diana Hausknechtová, PhD.

**Navrhnuté zastúpenie v prezídiu na ďalšie obdobie bolo schválené takto:**

**Za: 83 Proti: 0 Zdržal sa: 2**

Do  Revíznej komisie ZŠK SR na ďalšie obdobie boli navrhnutí:

p. Ondrej Bihari, p. Marián Petrek, JUDr. Peter Papáček.

**Navrhnutí zástupcovia do revíznej komisie boli schválení takto:**

**Za: 81 Proti: 1 Zdržal sa: 3**

**K bodu 10**

Kalendár kynologických akcií zverejnený na stránke ZŠK SR pre rok 2022 bol schválený takto:

**Za: 85 Proti: 0 Zdržal sa: 0**

**K bodu 11**

Návrh rozpočtu predniesol Mgr. Ivan Kočajda. Bol prezentovaný podľa rozpočtových položiek v súhrnom vyjadrení: Príjmy: 112 680 EUR / Výdavky: 101 754 EUR. Návrh rozpočtu na rok 2022 tvorí prílohu zápisnice.

**Návrh rozpočtu na rok 2022 bol schválený takto:**

**Za: 85 Proti: 0 Zdržal sa: 0**

Uviedol tiež jednotlivé položky čerpania rozpočtu v roku 2021 v porovnaní so skutočnosťou k 31.12.2021 a konštatoval, že ZŠK SR ukončil rok v súlade so schváleným rozpočtom na rok 2021. Prítomní zobrali obsah informácie na vedomie.

**K bodu 12**

Zjazd ZŠK SR z 11.06.2022 potvrdzuje pôvodne udelený mandát na kúpu nehnuteľnosti do majetku ZŠK SR.

**Za: 83 Proti: 0 Zdržal sa: 2**

Pán Štaudinger informoval o príprave Letného sústredenia mládeže 2022, ktoré sa v rokoch 2020 a 2021 neuskutočnilo z dôvodu protiepidemických opatrení. Sústredenie sa uskutoční v dňoch 29.8.-2.9.2022 na Ranči Nový Dvor v Malom Lapáši. Z ekonomických dôvodov bude cena 15/eur na osobu na noc. Finančné prostriedky na sústredenie sú zahrnuté v rozpočte na rok 2022. Prítomní zobrali obsah informácie na vedomie.

**K bodu 13**

Diskusné príspevky:

Pán Katreniak položil otázku ohľadom absolvovania skúšok so psami bez preukazu pôvodu. Nadväzne na Smernicu SKJ pre udeľovanie titulu „Majster Slovenskej republiky“ a výcvikovej značky, respektíve výcvikovej licencie v športových kynologických odvetviach pán Štaudinger vysvetlil podmienky uznania a zapisovania výsledkov zo skúšok psom bez PP. Uviedol, že psy bez PP môžu absolvovať a mať zapísaný výsledok zo skúšky maximálne prvého stupňa (SVV1, IPO 1, SMP 1, PZ 1, SPS, SPO, FPr1, OB1), prípade mládežníka do 18 rokov aj skúšku 2 stupňa (SVV2, ...). Výsledky skúšok sa zapisujú do výkonnostného preukazu, ale tieto jedince nemôžu získať titul Majster republiky. Téma bude podrobnejšie spracovaná v rekodifikovanom Národnom skúšobnom poriadku.

Pán Balun položil otázku ohľadom povinnosti registrácie niektorých strelných zbraní na Polícii SR. Pán Štaudinger vysvetlil, že povinnosť evidencie je do 30.06.2022 a informáciu, ktoré typy zbraní je potrebné zaregistrovať, si treba preveriť priamo na Polícii, nakoľko pri každej zbrani sa postupuje iným spôsobom. Informácia bude zverejnená aj na internetovej stránke [www.zsksr.sk](http://www.zsksr.sk).

Prítomný pán z auditória položil otázku ohľadom preukazov ZŠK. Bolo mu vysvetlené, že o preukaz člena ZŠK SR si môže požiadať cez sekretariát. Sekretariát môže vydať aj potvrdenie o členstve v ZŠK cez príslušný kynologický klub v prípade, že žiadateľ je evidovaný na mennom zoznam ZO ZŠK SR.

**K bodu 14**

**UZNESENIE ZJAZDU ZŠK SR**

Zjazd ZŠK SR dňa 11.06.2022:

1. **Schvaľuje:**
2. Návrhovú komisiu, mandátnu a volebnú komisiu a zapisovateľku
3. Program Zjazdu ZŠK SR
4. Prezídium ZŠK SR a revíznu komisiu
5. Kalendár kynologických akcií na rok 2022
6. Rozpočet na rok 2022
7. Potvrdenie mandátu na kúpu nehnuteľnosti do majetku ZŠK SR
8. **Berie na vedomie dokumenty:**
9. Správa Prezidenta ZŠK SR
10. Správa zo zasadnutia pracovnej komisie FCI
11. Správa o skúškovej činnosti
12. Správa o činnosti Obedience
13. Správa revíznej komisie ZŠK SR

**Uznesenie bolo schválené jednomyseľne, za: 85 Proti: 0 Zdržal sa: 0**

**K bodu 21**

Na záver prezident poďakoval prítomným za účasť, prejavenú dôveru vo voľbách prezídia ZŠK SR a Zjazd ukončil.

V Banskej Bystrici, 11.06.2022

Zapísala dňa: 11.06.2022, Ing. Veronika Babiaková Piatrová